polyglot-tagger/wikipedia-language-snippets-filtered huggingface dataset:
இக்குகையில உள்ள தருமதேவி இயக்கியின் சிற்பம் அழகும் கலைநயமும் வாய்ந்தது. இயற்கை எழில் வடிவாய் நிறகும் இத்தேவியின் வலதுகரம் அருகில் நிற்கும் பணிப்பெண்ணின் தலையைத் தொட்டவாறும், இடது கரம் தோளுக்கு அருகில் ஒரு கிளியும் உள்ளது. இயக்கியின் வலது பக்கத்தில் கழுகு மரத்தின் வடிவமும் இவளது காலுக்கு அடியில் நிமிர்ந்து நிற்கும் சிங்கத்தின் உருவமும் சிறப்புற படைக்கப்பட்டுள்ளன. இவ்வூர் மக்கள் இவ்வியக்கியினைக் காளியம்மன் என்று அழைத்து வழிபடுகின்றனர். தற்பொழுது இவ்வூரில் சமணர்கள் ஒருவர் கூட இல்லை என்பது வியப்பிற்குரியது.
இம்மலையின் மேற்கு மூலையில் உள்ள மற்றொரு குகையில் ] சிற்பம் அமர்ந்த நிலையில் தியான கோலத்தில் பத்மாசனத்தில் இரண்டு கைகளையும் ஒன்றின் மீது ஒன்று வைத்து மேல் நோக்கியுள்ளது. இவரது வலது மற்றும் இடதுபுறம் இரு சாமரம் வீசுவோர் காட்டப்பட்டுள்ளனர். தலையின் பின்புறம் அரைவட்ட பிரபையும், அதன் மேல் முக்குடையும் காட்டப்பட்டுள்ளன. மேற்கண்ட சிற்பங்கள் யாவும் கி.பி. 10-ஆம் நூற்றாண்டில் உருவாக்கப்பட்டவையாகும்.­
ஆண்டிமலை பஞ்சபாண்டவர் மலை என்று அழைக்கப்படுகிறது, இம்மலையில்தான் சமண சிற்பங்களும் சமணப் படுக்கைகளும் காணப்படுகின்றன. இயற்கையாக அமைந்த குகையின் உட்புறமாக 6 இடங்களில் மொத்தம் 25 படுக்கைகள் உள்ளன. இவற்றில் சில முற்றுப்பெற்றும் சில முற்றுப் பெறாமலும் உள்ளன. இக்குகையின் வடக்கில் அமைந்த கற்படுக்கைகளின் மேல் விதானத்தில் சுதை பூசி அதன் மீது ஓவியங்கள் பல தீட்டப்டிபற்றிருக்கின்றன. இவ்வோவியங்கள் பெரும்பாலும் அழிந்து தற்போது அதன் எச்சங்களை மட்டுமே காண முடிகின்றது. ஒரு பெரிய இருக்கை ஒன்றும் உள்ளது. இப்படுக்கைகள் அமைந்த குன்றைச் சுற்றிலும் செங்கற் சுவர்கள் இருந்து அழிந்ததற்கான சுவடுகள் காணப்படுகின்றன.
இவ்வூரின் வடக்கேயுள்ள மலை ஆண்டிமலை எனப்படுகிறது. இம்மலையின் கிழக்கில் செங்குத்தான இடத்தில் சிறிய படிக்கட்டுக்களும் வெட்டப்பட்டுள்ளன. இம்மலையில் இரண்டு பாறைகள் பெரிய இடைவெளியுடன் மேற்பகுதியில் ஒட்டியவாறு அமைந்து ஒரு பெரிய குகை போன்று உள்ளது. இதன் உட்பகுதியில் வடக்குப் பாறையில் கோமடீஸ்வரர்சிற்பமும், தெற்குப் பாறையில் பார்சுவநாதர் சிற்பமும் அழகுற வடிக்கப்பட்டிருக்கின்றன. தருமதேவி சிற்பம் காணப்படுகிறது. இவற்றையடுத்துள்ள மலையின் தென் கிழக்காகவுள்ள குண்டுபாறையில் மகாவீரர் சிற்பம் செதுக்கப்பட்டுள்ளது.
திருக்கோவிலூர் பேருந்து நிலையத்திலிருந்து நகரப் பேருந்துகள் எண்:5,20 ரிஷிவந்தியத்திற்கு சோழபாண்டியபுரம் வழியாக செல்கிறது இதில் செல்லலாம்,இல்லையெனின் ஜீ.அரியூர் கூட்டுச் சாலையிருந்து கள்ளக்குறிச்சி செல்லும் பேருந்தில் சோழவண்டிபுரம் செல்லலாம் தற்பொழுது பகிர்ந்து செல்லும் தானியங்கிகள் இயங்குகின்றன, அதில் செல்ல இயலும்.
சோழபாண்டியபுரம் அல்லது சோழவண்டிபுரம் அல்லது சோழவாண்டிபுரம் இந்தியாவில் தமிழ்நாட்டில் கள்ளக்குறிச்சி மாவட்டத்தில் திருக்கோவிலூர் தாலுக்காவில் அமைந்துள்ளது, இங்கு வாழும் மக்களின் அடிப்படை வாழ்வாதர தொழில் விவசாயம் ஆகும்.2011 ஆம் ஆண்டு இந்திய மக்கள் தொகை கணக்கெடுப்பின்படி இக்கிராம மக்கள் தொகை 1000 ஆகும்.
சோழபாண்டியபுரமானது திருக்கோவிலூருக்கு தென்மேற்காக 12 கிலோ மீட்டர் அதாவது 7.5 மைல் தொலைவில் அமைந்துள்ளது,உளுந்தூர்பேட்டைக்கு வடமேற்கில் 16 கிலோ மீட்டர் தொலைவில் அதாவது 9.9 மைல் தொலைவில் அமந்துள்ளது.
மிக வேகமாக மாற்றமடையும் சூரியப் பாயம் வளிமண்டலத்தின் பல்வேறு அடுக்குகளின் ஒளிவேதியியலையும் மின்னியக்கவிசையியலையும் எவ்வாறு பாதிக்கிறது என்பதை அறிந்திடும் பொருட்டு இந்த ஆய்வு மேற்கொள்ளப்படுகிறது -- குறிப்பாக நிலநடுக்கோட்டு மத்திய வளிமண்டல எல்லை , வெப்ப வளிமண்டல-அயனிமண்டல அடுக்குகளில் ஞாயிறுமறைவுக்குப் பிறகு அயனிமண்டலத்தின் அயனியாக்கத்தில் கொந்தளிப்பு ஏற்பட்டு மின்சுழல்கள் உருவாவது சில நாட்கள் திடீரென நடக்கின்றது; இதனால் ஜி.பீ.எஸ் எனப்படும் நில வழிநடத்து அமைப்பில் பெரிய அளவில் பாதிப்பு ஏற்படுகின்றது. இந்த ஆராய்ச்சி இதைப்பற்றி புரிந்துகொள்ள உதவும் என்று விக்ரம் சாராபாய் விண்வெளி மையம் கூறுகிறது.
77 பாகை கிழக்கு முதல் தோராயமாக 80 பாகை கிழக்கு வரை ; மேலும் 8 பாகை வடக்கு முதல் தோராயமாக 11.5 பாகை வடக்கு வரை ; இவற்றில் உள்ளடங்கிய பகுதிகள் பொங்கலன்று தெரியும் வலயக்கிரகணத்தின் பாதையில் உள்ளன. ( பார்க்க. நிலப்படம் சனவரி 15, 2010 பொங்கல் வலயக்கிரகணம் தெரியும் இடங்கள்)
தெற்கே கன்னியாகுமரி, நாகர்கோவில், திருநெல்வேலி- லிருந்து திருச்செந்தூர், தூத்துக்குடி, இராமேசுவரம், அம்பாசமுத்திரம், தென்காசி, இராசபாளையம், மதுரை, தஞ்சாவூர், புதுக்கோட்டை, மன்னார்குடி, கும்பகோணம் வடக்கே சீர்காழி வரை உள்ள பகுதிகள் கங்கண கிரகணத்தின் பாதையில் உள்ளன; தமிழகத்தின் பிற இடங்களில் பகுதி கிரகணம் தென்படும்.
2010-ஆம் ஆண்டு சனவரி 03ஆம் தேதியன்று பூமி ஞாயிற்றண்மை நிலையை வந்தடையும். (அதாவது, சூரியனுக்கும் பூமிக்கும் இடையேயான தொலைவு சிறுமமாக இருக்கும்: 147மில்லியன் கிலோ மீட்டர்) அதன் காரணமாக, மறைப்பிற்கு 12 நாட்கள் முன்னதாகவே , சூரியனின் வட்ட உருவம் வழக்கத்தைவிட பெரிய அளவில் தென்படும். அதேபோல், சனவரி 17ஆம் தேதியன்று நிலவு புவிச்சேய்மை நிலையை வந்தடையும். எனவே, கிரகணத்திற்கு இரண்டு தினங்களுக்கு முன்பாகவே சந்திரனின் வட்ட உருவம் வழமையை விட சிறிய அளவில் இருக்கும்.
கங்கண கிரகணமாகத் தெரியும் இடங்கள் : மத்திய ஆப்பிரிக்கா, இந்தியப் பெருங்கடல், கிழக்கு ஆசியா ஆகிய பகுதிகளை உள்ளடக்கிய 300 கி.மீ.-அகலம் கொண்ட 12,900 கி.மீ நீளமுடைய நெடும்பாதை; புவியின் 0.87 விழுக்காடு நிலவின் எதிர்நிழலினுள் வரும்.
அதாவது, உகாண்டா, கென்யா, தெற்கு சோமாலியாவில் தொடங்கி இந்தியப் பெருங்கடல் வழியாக மாலத்தீவுகள் சென்று, பின்னர் தென்னிந்தியா, வட இலங்கை வழியே மியான்மாரை அடைந்து இமய மலையின் வழியே சீனாவைச் சென்றடையும்; சீனாவில் யூனான், சிசுவான் மாநிலங்களை அடைந்தபின் நிலவின் இந்த எதிர்நிழல் ஷாங்க்சி, ஊபே மாநிலங்களைத் தாண்டிய பின்னர் புவியை விட்டே வெளியேறி விடும்.
ஜனவரி 15, 2010 அன்று சாரோசு சுழற்சி 141 -ன் இருபத்திமூன்றாவது கதிரவ மறைப்பு ஏற்படுகிறது; இது பொங்கல் கிரகணம் எனப்படுகிறது. இது ஒரு வலய மறைப்பு என்பதே இதன் சிறப்பு. இக்கிரகணம் ஆப்பிரிக்கா, கிழக்கு ஐரோப்பா, மேற்கு ஆசியா, நடு ஆசியா, தென் ஆசியா, சீனா, தென்கிழக்கு ஆசியா ஆகிய பகுதிகளில் தென்படுகின்றது. இதன் வலய கட்டம் மத்திய ஆப்பிரிக்கா, தென்னிந்தியா, மாலத்தீவுகள், இலங்கை, மியன்மார், கிழக்கு சீனாவில் சில இடங்கள் ஆகிய பகுதிகளில் தென்படுகின்றது.
சரியல்ல. மறைப்பின் போது வெளியே செல்ல ஒருவர் அஞ்சுமளவிற்கு சூரியன் புதிதாகவோ அல்லது மோசமாகவோ எதையும் உமிழப்போவதில்லை. அனலி மறைப்பு என்பது இயற்கையின் ஆச்சரியமூட்டகூடிய ஒரு நிகழ்வு; இந்நிகழ்வை தருணமாகப் பயன்படுத்தி வெளிச்சென்று அனுபவியுங்கள். அதேநேரத்தில், பாதுகாப்பான முறையில் கிரகணக் காட்சியைக் காண்பதற்கான ஏதேனும் ஒரு முறையைக் கடைப்பிடிக்க மறந்துவிடாதீர்கள்.
சனவரி 15 - அன்று தெரியவிருக்கும் வலய மறைப்பின் போது பலவிதமான அயனிமண்டல ஆய்வுகளை மேற்கொள்ளவிருக்கிறது விக்ரம் சாராபாய் விண்வெளி மையம். இதன் பொருட்டு நான்கு ஆராய்ச்சி எறிகணைகளை சனவரி 14 -அன்றும் மேலும் ஐந்து ஆராய்ச்சி எறிகணைகளை சனவரி 15 - அன்றும் செலுத்தி ஆய்வுகள் செய்யத் திட்டமிடப்பட்டுள்ளது.
பகுதி கிரகணமாகத் தெரியும் இடங்கள்: ஆப்பிரிக்கா, ஆசியா, இந்தோனேசியா பகுதிகள் உள்ளடங்கிய பாதை நிலவின் புறநிழலில் வரும்.
தேர்வு எழுத கல்லூரி செல்லும் சிவாவின் பேனா மை காலியாவதிலிருந்து படம் துவங்குகிறது. தேர்வில் சிவாவிற்கு அருகில் அமர்ந்திருக்கும் சிந்தியா அவனக்கு பேனா கடனாக தருகிறாள். உடனே அவள் வசம் காதல் வயப்பட்டு சிந்தியாவை பின்தொடருகிறான். அந்நிலையில், சிவா, சிந்தியா, வசந்த் மற்றும் அவனது காதலி பிரியா ஆகியோர் சுற்றுலா ஒன்றிற்கு செல்கிறார்கள். சிந்தியாவும் சிவாவை காதல் செய்கிறாள். பின்னர், அவள் முதல் மதிப்பெண் பெற்று ஊக்கத்தொகையுடன் அமெரிக்கா செல்ல போகிறாள் என்று சிவாவிற்கு தெரியவருகிறது. அவள் விடைபெறுவதற்கு முன்னால், தன் வீட்டில் யாரும் இல்லாத பொழுது காலை சிற்றுண்டி சாப்பிட சிவாவை அழைக்கிறாள். பின்னர் சிந்தியா அமெரிக்கா சென்றுவிடுகிறாள். மூன்று மாதங்களுக்கு பின் திரும்பிய சந்தியா, சிவாவிடம் ஒரு ரகசியம் இருப்பதாக கூறுகிறாள். சிவா தனியாக இருக்கிறான் என்று எண்ணி தான் கர்ப்பமாக இருப்பதாக சொல்கிறாள். இதனை கேட்ட சிவாவின் பெற்றோர் சிவாவை கடுமையாக திட்டுகிறார்கள்.
சில ஆண்டுகள் கழிய, சிவாவிற்கும் சிந்தியாவிற்கும் திருமணமாகி ஒரு குழந்தையுடன் வாழ்வதாக படம் நகர்கிறது. சிந்தியா வேலைக்கு செல்வதால், குழந்தையை வீட்டிலேயே இருந்து பார்த்துக்கொள்கிறான் சிவா. சிவாவின் அண்ணன் ராண்டி ஒரு மனநல மருத்துவர். பொறுப்பில்லாமல் இருக்கும் சிவாவிற்கு பொறுப்பு வருவதற்காக ராண்டி சிவாவை ஒரு சூழ்ச்சியில் சிக்கவைக்கிறார். சிவாவின் குழந்தை அவனுக்கு பிறக்கவில்லை என்றும், அந்த குழந்தையின் தந்தை யாரோ ஒரு மகேஷ் என்றும் ராண்டியும் சிந்தியாவும் நாடகமாடி நம்பவைக்கிறார்கள். அதிர்ந்துபோன சிவா, மகேஷ் யாரு என்று கண்டுபிடிக்க ஆர்வம் ஏற்பட்டு தன் நண்பன் வசந்தின் உதவியுடன் நூலகம் வாயிலாக தகவல் சேகரிக்கிறான். மகேஷ் யார் என்று எவ்வாறு சிவா கண்டுபிடிக்கிறான் என்பதே மீதி கதை ஆகும்.
யாருடா மகேஷ் திரைப்படம் 2013-ஆம் ஆண்டு வெளியான ஓர் இந்தியத் தமிழ் நகைச்சுவை திரைப்படமாகும். இத்திரைப்படத்தை ஆர். மதன் குமார் இயக்கினார். இத்திரைப்படத்தில் சுதீப் கிஷன், டிம்பிள் சொபாடே மற்றும் பலர் நடித்துள்ளனர். சென்னை மற்றும் கேரளா சுற்றி இப்படம் எடுக்கப்பட்டுள்ளது. 26 ஏப்ரல் அன்று வெளியான இப்படம் ஒரு சுமாரான படம் என்ற விமர்சனத்தை பெற்றது. வசூலும் சராசரியாகவே அமைந்தது. பின்னர், மஹேஷ் என்ற பெயரில் தெலுங்கு மொழியில் டப்பிங் செய்யப்பட்டு வெளிவந்தது.
இந்த திரைப்படத்தின் சாட்டிலைட் உரிமம் சன் தொலைக்காட்சிக்கு விற்கப்பட்டது. இந்திய தணிக்கைக் குழு இப்படத்திற்கு "ஏ" சான்றிதழ் வழங்கியது. 26 ஏப்ரல் 2013 அன்று 72 திரைகளில் இப்படம் வெளியானது.
முதல் வார இறுதியில் சென்னை பாக்ஸ் ஆபீஸில் 90 காட்சிகள் திரையிடப்பட்டன. உலகளாவிய அளவில் இப்படம் 8 கோடி ரூபாய் வசூல் செய்தது.
கார்பாக்சிபென்சைல் என்பது ஒரு கார்பமேட்டு வகைச் சேர்மமாகும். லியோனிதாசு செர்வாசு இதைக் கண்டுபிடித்தார் . கரிமத் தொகுப்பு வினைகளில் அமீன் பாதுகாப்புக் குழுவாக கார்பாக்சிபென்சைல் பயன்படுத்தப்படுகிறது. பொதுவாக பெப்டைடு தொகுப்பு வினையில் இது பயன்படுத்தப்படுகிறது . வலிமையற்ற காரத்தின் முன்னிலையில் பென்சைல் குளோரோபார்மேட்டுடன் அமீன் செயல்கூறு வினைபுரிவதால் கார்பாக்சிபென்சைல் பாதுகாப்புக்குழு அறிமுகப்படுத்தப்படுகிறது.
மின்னணுகவரிகளிடமிருந்து அமீன்களைப் பாதுகாக்க இது பயன்படுத்தப்படுகிறது. வினையூக்க ஐதரசனேற்றம் அல்லது ஐதரசன்புரோமைடுடன் சேர்த்து சூடுபடுத்தினால் பாதுகாக்கப்பட்ட அமீனை பாதுகாப்பு நீக்கம் செய்ய இயலும். இவ்வினையில் முதலில் விளிம்புநிலை கார்பமிக் அமிலம் உற்பத்தியாகி உடனடியாக கார்பாக்சிலேட்டு நீக்கம் நிகழ்ந்து அமீன் தனித்து விடப்படுகிறது.
மேக்சு பெர்க்மானும் கியோனிதாசு செர்வாசும் 1932 ஆம் ஆண்டில் பெப்டைடு தொகுப்பு வினைக்காக இம்முறையை பயன்படுத்தினார்கள் . செர்வாசை நினைவுகூறும் விதமாக இவ்வினையைச் சுருக்கமாக இசட் என்ற ஆங்கில எழுத்தால் அடையாளப்படுத்துகிறார்கள்.
ஐசோசயனேட்டுடன் பென்சைல் ஆல்ககாலை கர்டியசு மறுசீராக்கல் வினைக்கு உட்படுத்தி மாற்று வழிமுறையில் கார்பாக்சிபென்சைல் பாதுகாப்பு அமீன்கள் உருவாக்கப்படுகின்றன.
டவுன்னா, உயிர் வேதியல் துறையிலும், மரபணு துறையிலும் குறிப்பிடத்தகக் அடிப்படைப் பங்காற்றியமைக்காக பல்வேறு மதிப்பு மிக்க விருதுகளையும் கௌரவங்களையும் பெற்றிருக்கிறார். எக்சு-கதிர் படிகவியலால் தீர்மானிக்கபப்ட்ட ஒரு ரைபோசைமின் கட்டமைப்பு குறித்த ஆய்வுக்காக இவருக்கு 2000 ஆம் ஆண்டில் ஆலன் டி. வாட்டர்மேன் விருது வழங்கப்பட்டது. சார்ப்பெண்டியருடன் இணைந்து ஐவர் செய்த கிறிஸ்பர்/காஸ்9 மரபணு தொகுப்பு நுட்ப ஆய்வுக்காக 2015 ஆம் ஆண்டு வாழ்க்கை அறிவியலுக்கான பிரேக்த்ரூ பரிசு வழங்கப்பட்டது. மேலும் 2015 ஆம் ஆண்டு மரபணுவியலுக்கான குரூபர் பரிசு பெற்றார். 2016 ஆம் ஆண்டில் கனடாவின் கெய்டுனர் தேசியப் பரிசும். 2017 ஆம் ஆண்டில் ஜப்பான் பரிசும் பெற்றார். அறிவியல் சமூகத்திற்கு அப்பாற்பட்டு 2015 இன் மிகவும் புகழ்பெற்ற நூறு மனிதர்களுள் ஒருவராக அமெரிக்காவின் புகழ்பெற்ற டைம் இதழில் இடம்பெற்றுள்ளார் அதே இதழின் 2016 ஆண்டின்; டைம் பர்சன் ஆஃப் தி இயர் நபர்களுள் ‘ரன்னர் அப்’ என பிற கிறிஸ்பர் ஆய்வாளர்களுடன் பட்டியலில் இடம்பிடித்துள்ளார்.
செனிபர் ஆன் தௌதுனா ஓர் அமெரிக்க உயிர்வேதியியலளாளர் ஆவார். இவர் 2020 ஆம் ஆண்டுக்கான வேதியியல் நோபல் பரிசை பேராசிரியர் எமானுவேல் சார்ப்பெந்தியேயுடன் சேர்ந்து மரபணுத்தொகுதியை துல்லியமாக நறுக்கிப்பிணைக்கும் கிரிசிப்பர் நுட்பத்தைக் கண்டுபிடித்தமைக்காக வென்றார்கலிபோர்னியா பல்கலைக்கழகம், பெர்க்லியில் வேதியல் துறை, மூலக்கூறு மற்றும் உயிரணு உயிரியல் துறை பேராசிரியராகவும் உள்ளார். டவுன்னா, 1997 வரை ஓவாடு இஃகியூசு மருத்துவ நிறுவனத்தில் ஆய்வாளராக இருந்தார். கலிபோர்னியா பல்கலைக்கழகத்தில் பேராசிரியராகப் பணியாற்றிக்கொண்டே கிளாட்ஸ்டோன் நிறுவனத்தில் முதுநிலை ஆய்வாளராகவும் தொடர்ந்து பணிபுரிந்துகொண்டிருக்கிறார்.
காசு9 பாக்டீரியாவின் நொதிகள் நுண்ணுயிரிகளின் நோயெதிர்ப்புத் திறனை கட்டுப்படுத்தும் எனவும் அதனைப் பல்வேறு வகைகளில் திட்டமிடப்பட்ட மரபணு தொகுப்பாக்கத்திற்குப் பயன்படுத்தலாம் என்றும் முன்மொழிந்தனர். இது உயிரியல் வரலாற்றில் குறிப்பிடத்தக்க முக்கியக் கண்டுபிடிப்பாகக் கருதப்படுகிறது
படம் ஒரு துயரத்துடன் தொடங்குகிறது. கதையில் கௌதமின் வாழ்க்கையில் நடக்கும் சம்பவங்கள் முன்னும், பின்னுமாக காட்டப்படுகிறது. கௌதம் என்ற இளைஞன், அமெரிக்காவில் உள்ள தன் காதலி ரம்யாவுடன் நள்ளிரவில் பேசும் போது, ரம்யா தனக்குச் சிறிது நேரத்தில் எதிர்பாராமல் ஏதோ ஒன்று நடக்கப் போவதாக கூறுகிறாள். மறுநாள் காலை ரம்யா விபத்துக்குள்ளாகி, இறந்துவிடுகிறாள். இச் சம்பவம் கௌதமின் மனதை வெகுவாக பாதிக்கிறது. அதிலிருந்து மீண்டு வர முடியாமல் தவிக்கிறான்.
ஏவிஎம் புரொடக்‌ஷன்ஸ் சார்பில் சகோதரிகள் அருணா குகன், மற்றும் அபர்ணா குகன் இப்படத்தை தயாரித்துள்ளனர். சலீம் பிலால் ஒளிப்பதிவையும், படத்தொகுப்பை அனில் கிருஷ்ணனும், மற்றும் உமாசங்கர் இப்படத்திற்கு இசை அமைப்பையும் செய்துள்ளனர். மணிவண்ணன் மற்றும் சத்யசீலன் ராஜேந்திரன் பாடல்களை எழுதியுள்ளனர். இது இணையத்தில் வெளியிடுவதற்காக எடுக்கப்பட்ட முதல் திரைப்படம். இப் படம் ஏப்ரல் 14, 2014இல் யூ டியூப் வலைதளத்தில் வெளியிடப்பட்டது.
இதுவும் கடந்து போகும் 2014 இல் வெளிவந்த தமிழ் மொழியில் எடுக்கப்பட்ட குறும்படமாகும். இதை அறிமுக இயக்குநர்கள் அனில் கிருஷ்ணன் மற்றும் ஸ்ரீஹரி பிரபாகரன் இயக்கியுள்ளனர். கதை,திரைக்கதை,வசனத்தை ஸ்ரீஹரி பிரபாகரன் எழுதியுள்ளார். இப்படத்தில் சிவாஜி தேவ், ஷில்பா பட் மற்றும் அனுஷா வர்மா முக்கிய கதாபாத்திரங்களில் நடித்துள்ளனர்.
ஏ. வி. மெய்யப்பன் அவர்களால் 1945இல்நிறுவப்பட்டது ஏவிஎம் ஸ்டூடியோ ஆசியாவின் மிகப்பழைய படப்பிடிப்புத் தளமாக விளங்குகிறது. அருணா குகன், அபர்ணா குகன் ஆகிய இருவரும் ஏ.வி.எம். புரொடக்‌ஷன்ஸ் குடும்பத்தின் நான்காம் தலைமுறையைச் சேர்ந்தவர்கள் ஆவார்கள்.
சிறிய நகரத்தில் வசித்துவரும் வைசாலியின் வாழ்க்கையை திரைப்படமாக எடுப்பதற்காக நடிகை சரிதா அவரை அணுகுகிறார். அவரிடம் வைசாலி வெறிபிடித்தவள் போல கோபமாக கூச்சலிடுகிறாள். இப்பொழுது ஃப்ளாஷ்பேக் முறையில் கதை பின்னோக்கி நகர்கிறது. வைசாலியின் சகோதரன் சரிதாவிடம் குமாருடனான வைசாலியின் 47 நாட்களிலேயே முடிந்த திருமண வாழ்க்கையைப் பற்றி கூறத்தொடங்குகிறார். குமார் பிரான்ஸ் நாட்டின் பாரீஸ் நகரத்திற்கு 30 கி.மீ தொலைவிலுள்ள ஃபெரோலஸ் என்ற ஊரிலுள்ள ஒரு அடுக்குமாடி குடியிருப்பில் வசித்து வருகிறான். வைசாலிக்கு தமிழ் தவிர ஆங்கிலமோ, பிரன்ஞ்ச் மொழியோ தெரியாது. குமாருக்கு ஏற்கனவே லூஸி என்பவருடன் திருமணமாகி அதே குடியிருப்பில் மேல் மாடியில் வசித்து வருகிறான். வைசாலியிடம் லூஸியை தன்னுடைய தோழி எனவும், லூஸியிடம் வைசாலி தனது தங்கை என இரு மனைவியிடமும் ஏமாற்றி வருகிறான். ஒரு சமயத்தில் வைசாலிக்கு உண்மை தெரிந்துவிடுகிறது. தான் இரண்டாவது மனைவியாக இருக்க முடியதென குமாரிடம் தெரிவித்துவிடுகிறாள். அவளுக்கு மொழி தெரியாதென்பதால் எவரிடமும் கூறி இந்த பிரச்சனையிலிருந்து தப்பிக்கும் வழி தெரியாமல் தவிக்கிறாள்.
சிகரெட்டால் அவளது விரல்களை பொசுக்கியும், எரியும் அடுப்பில் அவளது உள்ளங்கைகளை காட்டியும், ஒரே படுக்கையில் படுக்காதவாறும் துன்புறுத்துகின்றான். இதை கண்ணுற்ற ஒரு பிக்பாக்கெட் திருடியான ரமாபிரபா குமார் இவ்வாறு முறைகேடாக நடத்துவதை சங்கர் என்ற இந்திய மருத்துவரிடம் கூறுமாறும் அவர் அவளுக்கு உதவலாம் எனவும் தெரிவிக்கிறாள். இதற்கிடையில் வைசாலி கர்ப்பமடைகிறாள். லூசி தான் ஏமாற்றுவதை கண்டுபிடித்துவிடுவாளோ என குமார் பயப்படுகிறான். வைஷாலிக்கு பாதுகாப்பற்ற முறையில் கருக்கலைப்பை ஏற்படுத்த முயற்சிக்கிறான்
டாக்டர் ஷங்கர் அவளை காப்பாற்றி, குமாரின் இருதார மணத்தைப் பற்றி லூசியிடம் தெரிவித்துவிடுகிறார். குமாரைப் பற்றியறிந்த லூசி தனது திருமண மோதிரத்தை ஆற்றில் வீசிவிட்டு அனுடனான தனது பந்தத்தை முறித்துக்கொள்கிறார்.
டாக்டர் ஷங்கர் குமாரிடமிருந்து வைஷாலியை இந்தியாவிலுள்ள அவளது அண்ணனுடனும், அம்மாவுடனும் கொண்டு சேர்க்கிறார். அவளது கர்ப்பத்திற்கு என்ன நடந்தது என்பதைப் பற்றியும் குழந்தையைப் பற்றியும் எந்த குறிப்பும் திரைப்படத்தில் இல்லை. ஒருவேளை அவள் பின்னர் கருக்கலைப்பு செய்திருக்கலாம் என்று நாமாக ஊகித்துக்கொள்ளலாம். அவள் எந்தவொரு விதத்திலும் தனது முன்னாள் கணவர் குமாருடன் தொடர்பு கொள்ள விரும்பவில்லை எனத்தெரிகிறது. அவள் ஏன் டாக்டர் ஷங்கரை இரண்டாவது திருமணம் செய்து கொள்ளக்கூடாது என சரிதா கேட்பதற்கு. வைஷாலி, ஒரு பெண் எப்போதும் திருமணமே செய்து கொள்ளக் கூடாது என்று கோபமாக பதில் கூறுகிறாள். சரிதா அவளை சமாதானப்படுத்துகிறார். இருப்பினும், சினிமாவில் அவரது கதாபாத்திரம் மறுமணம் செய்துகொள்வதைப் போல காட்டப்பட்டால் வைஷாலி ஒன்றும் கவலைப்படமாட்டாள் என்று கதையை முடிக்கிறார்.
47 நாட்கள்: சிரஞ்சீவி, ஜெயப்பிரதா, சரத்பாபு மற்றும் ரமாப்பிரபா ஆகியோர் நடித்து, கே.பாலச்சந்தர் இயக்கத்தில் 1981 இல் தமிழ் மற்றும் தெலுங்கு மொழியில் வெளிவந்த திரைப்படமாகும். தெலுங்கு மொழியில் நடிகை சரிதா கெளரவ வேடத்தில் நடித்து 47 ரோஜ்லு. என்ற பெயரில் வெளிவந்தது. இத்திரைப்படம் எழுத்தாளர் சிவசங்கரி எழுதிய நாவலை அடிப்படையாகக் கொண்டு எடுக்கப்பட்டது. இதில் சிரஞ்சீவி தமிழில் அறிமுகமானார்.
சிவசங்கரி எழுதிய47 நாட்கள் என்ற நாவலை தழுவி அதே பெயரில் எடுக்கப்பட்டது. சிரஞ்சீவி தமிழில் அறிமுகமானார். ஒரே சமயத்தில் தெலுங்கு மொழியில் 47 ரோஜ்லு. என்ற பெயரிலும் வெளிவந்தது.
மெர்சி எதிரிசிங்க இலங்கையின் பிரபலமான நடிகையும் பாடகியும் ஆவார். 1964 ஆம் ஆண்டில் நாவக மடலா என்ற பாடலை பாடினார். இதுவே இவரின் முதல் பாடலாகும். 1966 ஆம் ஆண்டில் தன் நடிப்புப் பணியைத் துவக்கினார். தாராவே இகிலேதி என்ற இவர் பாடிய பாடல் பிரபலமானது. இப் பாடலுக்கு லூசியன் புளத் சிங்கள இசையமைத்தார். குணதாச கபுகே இசையமைத்த மட லெகின தரவன் என்ற வெற்றிப் பாடலையும் பாடினார். நகைச்சுவை தொலைக்காட்சி நிகழ்ச்சிகளிலும், வானொலி நாடகங்களிலும் பாத்திரம் ஏற்றுள்ளார். வினோத சாமா என்ற புகழ்பெற்ற வானொலி நிகழ்ச்சியில் அனெஸ்லி டயஸ், பெர்தி குணல்டிகே, மற்றும் சாமுவேல் ரொட்ரிகொ ஆகியோருடன் இணைந்து பங்கு கொண்டார்.
1966 ஆம் ஆண்டில் ரத்னவின் உகுரட்ட ஹொர பெஹத் என்ற மேடை நாடகம் இவரது முதல் மேடை நாடகமாகும். மெர்சி ரன்கந்த, சீலாவதி ஆகிய மேடை நாடகங்கள் உட்பட பல மேடை நாடகங்களில் பாத்திரமேற்று நடித்திருக்கின்றார். இவர் திறமையான நடிகை மட்டுமல்ல நல்ல பாடகியும் நகைச்சுவை நடிகையும் ஆவார்.
மெர்சியின் கணவர் லலித் கொடவெல களுத்துறையைச் சேர்ந்த பௌத்த மதத்தவர். இத் தம்பதியினருக்கு குழந்தைகள் இல்லை. திருமணத்திற்கு பின் பயணமொன்றை மேற்கொள்ளும் போது ரசிகர்களின் வேண்டுகோளுக்கு இணங்க லும்பினி திரையரங்கில் முத்து குமரி என்ற மேடை நாடகத்தில் மெர்சி நடித்தார்.
மரணத்திற்கு இரு வருடங்களுக்கு முன்பு அறுவை சிகிச்சைக்கு உட்படுத்தப்பட்டார். பின்பு இடுப்பு வலியினால் அவதிப்பட்டார். 17 மார்ச் 2014 இல் தனது 68வது வயதில் கம்பகாவில் ஒரு தனியார் மருத்துவமனையில் காலமானார்.
மெர்சி எதிரிசிங்க கிரேஸ் பெரேரா, டொன் லோரன்ஸோ எல்வின் எதிரிசிங்க ஆகியோரின் புதல்வியாவார். மெர்சி கத்தோலிக்கர். இவர் குடும்பத்தில் மூன்றாவது பிள்ளை.
கஜேந்திரா திரைப்படம் 2004-ஆம் ஆண்டு வெளியான ஓர் இந்தியத் தமிழ் அதிரடித் திரைப்படமாகும். இத்திரைப்படத்தை சுரேஷ் கிருஷ்ணா இயக்கினார். இத்திரைப்படத்தில் விஜயகாந்த், பிலோரா, லயா, சரத் பாபு, நவாப் ஷா, சீதா, ராஜீவ், ராதா ரவி மற்றும் பலர் நடித்துள்ளனர். சிம்ஹத்ரி என்ற தெலுங்கு படத்தை தழுவி எடுக்கப்பட்டது. பின்னர், ரிட்டர்ன் ஆப் குதா கவாஹ் என்ற பெயரில் இந்தி மொழியில் டப்பிங் செய்யப்பட்டு வெளிவந்தது.
இந்நிலையில், கஜேந்திரா மீதிருக்கும் கஸ்தூரியின் காதல் பற்றி அழகர்சாமிக்கு தெரியவந்து, அவர்களுக்கு மனமுவந்து திருமணம் செய்துவைக்க முடிவெடுக்கிறார். அதனால், அதிகாரபூர்வமாக கஜேந்திரினை தத்து எடுத்துக்கொள்ள முடிவுசெய்கிறார் அழகர்சாமி. அப்போது, இந்துவும் கஜேந்திராவும் உடன் இருப்பதை தவறாக புரிந்து கொண்ட அழகர்சாமி திருமணத்தை நிறுத்திவிடுகிறார்.
அனாதையான கஜேந்திராவை அழகர்சாமி தத்தெடுத்து தனது மகன் போல் வளர்த்து வருகிறார். அழகர்சாமியின் பேத்தி கஸ்தூரி, கஜேந்திரா மீது காதல் வயப்படுகிறாள். ஆனால் கஜேந்தராவோ, மனநலம் பாதிக்கப்பட்ட பெண்ணான இந்துவை பராமரித்துக்கொள்கிறார்.
இந்த திரைப்படத்தின் இசையமைப்பாளர் தேவா ஆவார். இப்படத்தில் இருக்கும் 5 பாடல்களுக்கும் வரிகள் எழுதியது கபிலன் மற்றும் பா.விஜய்.
திரௌபதி சுயம்வரத்தில், மத்திர நாட்டின் மன்னர் சல்லியன், பாக்லீக நாட்டின் சோமதத்தன் ஆகியவர்களுடன் உசிநரா நாட்டு மன்னர் சிபிச் சக்கரவர்த்தியும் கலந்து கொண்டார் என மகாபாரதத்தின் ஆதி பருவம் கூறுகிறது. ' "': .
குருச்சேத்திரப் போரில் உசிநரப் படைகள், கௌரவர்கள் அணியில் இணைந்து, பாண்டவப் படைகளுக்கு எதிராக போரிட்டனர். கர்ண பருவம், பதினேழாம் நாள் போரில், கர்ணனுக்கு ஆதரவாக போரிட்ட உசிநரர்கள், அருச்சுனனின் அம்புகளுக்கு இரையானர்கள்
உசிநரர்கள் பரத கண்டத்தின் மேற்கில் வாழ்ந்த பண்டைய மக்கள் ஆவார். உசிநரர்கள், காந்தாரத்திற்கு அருகில் உள்ள தக்சசீலா பகுதியில் வாழ்ந்தாக வேத கால இலக்கியங்கள் கூறுகிறது.
வேத இலக்கியங்களில் மத்திரர்கள், கேகயர்கள் மற்றும் சிபிக்களுடன், உசிநரர்கள் தொடர்புறுத்தி பேசுகிறது. பாணினியின் கூற்றுப்படி, உசிநரர்களின் குடியிருப்புகள், வாகிகா நாட்டின் பகுதியாக இருந்தது.
ரிக் வேதத்தில் 10.69.10ல் உசிநராவின் இளவரசி உசிநாரினியை குறிக்கிறது. ஐதேரேய பிராமணம் உசிநரர்களை, குரு, பாஞ்சால பகுதிகளில் வாழ்ந்ததாக கூறுகிறது.
கௌசிதகி உபநிடதம் 4.1ல், உநிநர மக்கள், மத்திய தேசத்தின் வடக்கில் வாழ்ந்ததாக குறிப்பிடுகிறது. கோபாத பிராமனம் உசிநர மக்களை கங்கைச் சமவெளியில் வடக்கு மக்கள் எனக்கூறுகிறது.
இந்த தொடர் ஆர். தேவேந்திரன் மற்றும் ஆர்.டி.நாரயணமூர்த்தி இயக்கத்தில் அஷ்வினி, வசந்குமார் மற்றும் புவியரசு போன்ற பலர் நடித்துள்ளார்கள்.இது பல பிரச்சனைகளை மற்றும் கஷ்டங்கள்களை கடந்து வரும் ராசாத்தி என்ற குண்டுப் பெண்ணின் திருமண வாழ்க்கையை பற்றிய கதை ஆகும். இந்த தொடர் 23 ஏப்ரல் 2018 முதல் திங்கள் முதல் சனி வரை ஒளிபரப்பாகி, 24 அக்டோபர் 2021 அன்று 1016 அத்தியாயங்களுடன் நிறைவு பெற்றது.
இந்த தொடரின் இரண்டாம் பருவம் ஒரு ஊருல இரண்டு ராஜகுமாரி என்ற பெயரில் அக்டோபர் 25, 2021 ஆம் ஆண்டு முதல் திங்கள் முதல் சனி வரை மாலை 6 மணிக்கு ஒளிபரப்பாகிறது. இந்த தொடர் முதல் பருவத்தின் தொடர்ச்சியாகவும் ராசாத்தி, இனியன் மற்றும் அவர்களது மகளான பூமிகாவை சுற்றி நகர்கிறது.
ஒரு ஊருல ஒரு ராஜகுமாரி என்பது 2018 முதல் 2021 வரை ஜீ தமிழ் தொலைக்காட்சியில் ஒளிபரப்பான ஒரு குண்டான பெண்ணின் குடும்ப பின்னணியைக் கொண்ட தொலைக்காட்சி நாடகத் தொடர் ஆகும். இந்த பருவத்தின் கதை இந்தி மொழி தொடரான 'போதோ பகி' என்ற தொடரின் கதையை தழுவி எடுக்கப்பட்டது.
ராசாத்தி என்ற பெண், குண்டாக இருப்பதால் விமர்சனங்களைச் சந்திக்கிறார். பிறகு அவர் இனியன் என்ற கபடி போட்டியாளரை மணந்து கொள்கிறார். இவர்கள் இருவரின் வாழ்க்கையை மையமாகக் கொண்டது இத்தொடர் ஆகும்.
மா தைவானில் குவாங் சாவோ கெங்குக்கும் சீ-சென் மாவுக்கும் பிறந்தார். இவர் நான்காம் அகவையிலேயே வயலின் வாசிக்கத் தொடங்கியுள்ளார். இவர் தாய்பெய் நகராட்சி முதல் பெண்கள் முதுநிலைப் பள்ளியில் சேர்ந்து 1983 இல் தாய்வான் தேசிய வயலின் போட்டியில் வென்றுள்ளார். இவர் மசாசூசட்சு தொழில்நுட்ப நிறுவனத்தில் சேர்ந்த் படித்து 1987 இல் இயற்பியலில் இளம் அறிவியல் பட்டத்தைப் பெற்றார். இவர் அங்கே 1993 இல் இயற்பியலில் த முனைவர் பட்டத்தைப் பெற்றார். இவர் தன் முனைவர் பட்ட வழிகாட்டிகளாகிய ஆலன் குத், எடுமண்டு டபுள்யூ. பெர்ட்சிங்கரோடு இணைந்து கோட்பாட்டு அண்டவியலிலும் துகள் இயர்பியலிலும் ஆய்வுகள் மேற்கொண்டார். தன் பதின்பருவத்தில் வயலின் பிரியம் கொண்டு, 16 ஆம் அகவையில் தைவான் தேசிய வயலின் போட்டியில் வென்ற இவர் கல்லூரி நாட்களில் அந்நிறுவன போசுட்டனில் அமைந்த புதிய இங்கிலாந்து வயலின் இசைக்காப்பகத்தில் வயலின் வகுப்புகளும் எடுத்துள்ளார்.
சங் பேயி மா ஓர் அமெரிக்க தைவான் வானியற்பியலாளரும் அண்டவியலாளரும் ஆவார். இவர் பெர்க்கேலியில் உள்ள கலிபோர்னியா பல்கலைக்கழக வானியல் பேராசிரியர் ஆவார். இவர் 2011 இல் இருந்து 2016 வரையில் பல பெரிய கருந்துளைகளைக் கண்டுபிடித்த குழுக்களில் தலைமை தாங்கி உள்ளார்.
இவரது ஆராய்ச்சி ஆர்வங்கள் அண்டப் பேரியல் கட்டமைப்பு, இருண்ட பொருள், அணட நுண்ணலைப் பின்னணி ஆகியவற்றில் கவிந்திருந்தது. இவர் 2011 இல் மிகப் பெரிய கருந்துளைகளைக் கண்டுபிடித்த குழுவுக்குத் தலைமைதாங்கினார்.
ஃபகர் சமான் பாக்கிஸ்தான் துடுப்பாட்ட அணி வீரர் மற்றும் முன்னாள் பாக்கிஸ்தானிய கப்பற்படை அதிகாரி ஆவார் .இவர் பாக்கிஸ்தான் அணிக்காக தேர்வுத் துடுப்பாட்டம், பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். இடதுகை மட்டையாளரான இவர் இடதுகை கழல் திருப்பப் பந்து வீச்சாளர் ஆவார். இவர் அபோதாபாத் ஃபால்கன்ஸ், ஹபிப் வங்கி லிமிடட், கராச்சி புளூஸ், கராச்சி டால்பின்ஸ், கராச்சி செப்ராஸ், கைபர் பக்துன்வா, லாகூர் கலாந்தர்ஸ், மற்றும் பெஷாவர் ஆகிய அணிகளுக்காக உள்ளூர்ப் போட்டிகளில் விளையாடி வருகிறார். சூலை 2018 இல் பாக்கித்தான் துடுப்பாட்ட அணியின் சார்பாக ஒருநாள் போட்டியில் இரண்டு நூறுகள் அடித்த முதல் வீரர் எனும் சாதனை படைத்தார். சூலை 22 இல் ஒருநாள் போட்டிகளில் விரைவாக 1,000 ஓட்டங்களை அடித்த வீரர் எனும் சாதனை படைத்தார். ஆகஸ்டு 2018 இல் பாக்கிஸ்தான் துடுப்பாட்ட வாரியம் இவர் உட்பட முப்பத்து மூன்று வீரர்களுக்கு 2018-19 ஆம் ஆண்டிற்கான மத்திய ஒப்பந்த விருதினை வழங்கியது.
ஜமான் 1990 ஏப்ரல் 10 அன்று கைபர் பக்துன்க்வாவின் மர்தான் மாவட்டத்தில் கட்லாங்கில் பிறந்தார். தனது பள்ளிப் படிப்பினைத் தொடர்ந்து தனது 16 ஆவது வயதில் கராச்சிக்குச் சென்றார். 2007 ஆம் ஆண்டில், பகதூரில் உள்ள பாகிஸ்தான் கடற்படை பள்ளியில் இருந்து கற்றல் மற்றும் பயிற்சியினைப் பெற்ற பின்னர் ஜமான் பாகிஸ்தான் கடற்படையில் ஒரு மாலுமியாக சேர்ந்தார் . கடற்படைத் துறையினைத் தேர்வு செய்யுமாறு அவரது தந்தையால் வற்புறுத்தப்பட்டார். , ஃபக்கரின் சிறுவயது முதலே துடுப்பாட்டப் போட்டிகளுக்கு அடிமையாகிவிட்டதால், அவரது மகன் தனது கல்வியில் கவனம் செலுத்த வேண்டும் என்று விரும்பினார். ஃபக்கர் என்ற பெயர் "பெருமை" என்று பொருள்படும். அவரது அணியினரிடையே, அவர் ஃப ஜி என்ற புனைப்பெயரால் அறியப்படுகிறார்).
ஆகஸ்ட் 2017 இல், டி 20 குளோபல் லீக்கின் முதல் சீசனுக்கான டர்பன் கலந்தர்ஸ் அணியில் இடம்பெற்றார். இருப்பினும், அக்டோபர் 2017 இல், போட்டியானது தென்னாப்பிரிக்க அணி நிர்வாகத்தினால் நவம்பர் 2018 வரை ஒத்தி வைக்கப்பட்டது பின் அது ரத்து செய்யப்பட்டது. ஜூலை 2019 இல், யூரோ டி 20 ஸ்லாம் துடுப்பாட்டபோட்டியின் தொடக்க பதிப்பில் ரோட்டர்டாம் ரைனோஸ் அணிக்காக விளையாட தேர்வு செய்யப்பட்டார். இருப்பினும், அடுத்த மாதம் போட்டி ரத்து செய்யப்பட்டது.
சூலை 8, 2018 இல் அராரேவில் நடைபெற்ற மூன்று நாடுகளுக்கு இடையேயான தொடரின் இறுதிப் போட்டியில் ஆத்திரேலியத் துடுப்பாட்ட அணிக்கு எதிரான போட்டியில் 91 ஓட்டங்கள் அடித்து அணியினை கோப்பை வெல்வதற்கு உதவினார். இந்தத் தொடரில் ஒரே ஆண்டில் பன்னாட்டு இருபது 20 போட்டியில் 500 க்கும் அதிகமான ஓட்டங்கள் அடித்த பாக்கித்தானிய வீரர் எனும் சாதனை படைத்தார்.